РЕШЕНИЕ НА КОМИСИЯТА
от 2 август 2007 година
за изменение на Решение 2007/27/ЕО за приемане на някои преходни мерки относно доставки на сурово мляко до преработвателни предприятия и преработката на това сурово мляко в Румъния по отношение на изискванията на регламенти (ЕО) № 852/2004 и 853/2004 на Европейския парламент и на Съвета
(нотифицирано под номер C(2007) 3653)
(Текст от значение за ЕИП)
(2007/557/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално член 42 от него,
като има предвид, че:
(1)
Решение 2007/27/ЕО на Комисията от 22 декември 2006 г. за приемане на някои преходни мерки относно доставки на сурово мляко до преработвателни предприятия и преработката на това сурово мляко в Румъния по отношение на изискванията на регламенти (ЕО) № 852/2004 и 853/2004 на Европейския парламент и на Съвета (1) установява списък на млекопреработвателни предприятия в Румъния, които отговарят на структурните изисквания, определени в Регламент (ЕО) № 852/2004 („предприятия в съответствие с изискванията“), и на които е разрешено да получават и преработват сурово мляко, което не е в съответствие с изискванията на Регламент (ЕО) № 853/2004 („неотговарящо на изискванията мляко“).
(2)
Глава I от приложението към Решение 2007/27/ЕО изброява предприятията в съответствие с изискванията, на които е разрешено да получават и преработват без разделяне отговарящо и неотговарящо на изискванията мляко, а глава II от въпросното приложение изброява предприятия, които са в съответствие с изискванията, на които е разрешено да получават и преработват отделно отговарящо и неотговарящо на изискванията мляко.
(3)
Някои от предприятията, изброени в глава II от приложението към Решение 2007/27/ЕО, срещат практически затруднения в поддържането на две отделни производствени линии. Някои от тях предпочетоха да преработват единствено мляко, отговарящо на изискванията, и следва да бъдат съответно заличени от списъка в глава II от приложението към Решение 2007/27/ЕО. Други предприятия избраха да преработват съответстващо и несъответстващо мляко без разделяне и следва да бъдат съответно заличени от този списък и включени в списъка в глава I от посоченото приложение.
(4)
В допълнение някои предприятия, които не отговарят изцяло на структурните изисквания на Общността, следва да бъдат заличени от списъците в приложението към Решение 2007/27/ЕО.
(5)
Решение 2007/27/ЕО следва да бъде съответно изменено.
(6)
В интерес на яснотата цялото приложение към Решение 2007/27/ЕО следва да бъде заменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2007/27/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 2 август 2007 година.